Koke

Jorge Resurreción Merodio eli Koke (s. 8. tammikuuta 1992 Madrid, Madridin maakunta, Espanja) on espanjalainen jalkapalloilija. Hän edustaa Espanjan pääsarjassa pelaavaa Atlético Madridia. Koke on pelipaikaltaan keskikenttäpelaaja.

 Seurajoukkueura 

Koke pelasi Atléticon nuorisojoukkueissa 12-vuotiaasta asti. Hän nousi seuran B-joukkueeseen vuonna 2008 ja debytoi edustusjoukkueessa vain vuotta myöhemmin. Koke tuli mukaan vaihtopelaajana Atléticon Ahvenanmaalla pelaamassa ystävyysottelussa Maarianhaminan IFK:ta vastaan kesäkuussa 2009.Atlético wrap up their visit in Mariehamn with a win over IFK (1-2) clubatleticodemadrid.com. (Luettu 14. marraskuuta 2009) Ensimmäisen virallisen liigaottelun Koke sai nimiinsä saman vuoden syyskuussa, kun hän tuli niin ikään vaihdosta peliin toisella puoliajalla ottelussa Barcelonaa vastaan.Koke: “I’m happy about having debuted, but upset about the loss” clubatleticodemadrid.com. (Luettu 14. marraskuuta 2009) Kaudella 2009–2010 hän pelasi pääasiassa B-joukkueessa. Helmikuussa 2011 Koke solmi seuran kanssa kesäkuuhun 2016 ulottuvan jatkosopimuksen ja on kuulunut vuoden alusta lähtien edustusjoukkueen kokoonpanoon.Koke: "El tren pasa una vez en la vida y hay que estar preparado" clubatleticodemadrid.com. (Luettu 10. helmikuuta 2011) Koke teki ensimmäisen pääsarjamaalinsa helmikuun 26. päivänä 2012 numeroihin 2–2 päättyneessä kotiottelussa Sevillaa vastaan.Atlético and Sevilla share the points in a frenetic match with lots of chances (2-2)  clubatleticodemadrid.com. (Luettu 27. helmikuuta 2011) Kaudella 2011–2012 hän pelasi Atléticon voittamassa Eurooppa-liigassa 13 ottelua mutta pääsi loppuottelussa vaihdosta kentälle vain aivan viime hetkiksi. Hän voitti Copa del Reyn 2013.

Kaudella 2013–2014 Koken edustama Atlético sijoittui toiseksi Mestarien liigassa häviten loppuottelussa Real Madridille. Hän auttoi seuransa voittamaan kuitenkin Espanjan mestaruuden ja antoi sarjassa toiseksi eniten maaliinjohtaneita syöttöjä (13). Kauden jälkeen Koke teki sopimuksen Atléticon kanssa vuoteen 2019 asti. Kaudella 2017–2018 Atlético putosi Mestarien liigasta lohkovaiheessa mutta jatkoi kansainvälistä kauttaan voittamalla Eurooppa-liigan, ja tällä kertaa Koke pelasi kaikki yhdeksän Eurooppa-liigan ottelua avauskokoonpanossa ja kahta ensimmäistä ottelua lukuun ottamatta täydet minuutit. Kaudella 2020–2021 Koke voitti toisen Espanjan-mestaruutensa, nyt joukkueen kapteenina.

Koke on jouluun 2022 mennessä pelannut Espanjan pääsarjassa 395 ottelua, joissa hän on tehnyt 37 ja syöttänyt 86 maalia. Mestarien liigassa hän on viimeistellyt 86 ottelussa viisi ja syöttänyt 11 maalia. Eurooppa-liigan 29 ottelussa hän on tehnyt kaksi maalia ja antanut viisi maalisyöttöä.

 Maajoukkueura 

Koke on edustanut Espanjaa eri ikäkausimaajoukkueissa. Hän toimi maansa joukkueen kapteenina syksyllä 2009 Nigeriassa pelatussa alle 17-vuotiaiden MM-turnauksessa,Fifa U-17 World Cup Nigeria 2009: Spain (Esp)  Fifa.com. (Luettu 14. marraskuuta 2009) jossa Espanja sijoittui kolmanneksi.Spanish snatch podium place  Fifa.com. (Luettu 16. marraskuuta 2009) Koke valittiin Espanjan alle 19-vuotiaiden maajoukkueeseen, joka pelasi kesällä 2010 Ranskassa järjestetyssä ikäluokan EM-turnauksessa.Quick profile: Koke uefa.com. (Luettu 19. heinäkuuta 2010) Espanja jäi hopeasijalle hävittyään finaalissa Ranskalle.Hosts France celebrate Caen success uefa.com. (Luettu 10. helmikuuta 2011) Alle 20-vuotiaiden MM-kilpailuissa 2011 Koke pelasi neljä ottelua Espanjan turnauksen päättyessä puolivälieriin. Lontoon olympialaisissa 2012 hän pelasi Espanjan kaikissa kolmessa ottelussa. Alle 21-vuotiaiden EM-kilpailuissa 2013 Koke pelasi neljä ottelua Espanjan voittaessa mestaruuden.

Koke pelasi Espanjan A-maajoukkueessa ensimmäisen kerran elokuussa 2013 ystävyysottelussa Ecuadoria vastaan. Brasilian MM-kilpailuissa 2014 hän pelasi kaksi ottelua, joista jälkimmäisessä täydet minuutit.http://www.fifa.com/worldcup/players/player=313410/index.html/  EM-kilpailuissa 2016 hän pääsi vain yhdessä ottelussa vaihdosta kentälle. Venäjän MM-kilpailuissa 2018 hän pelasi kahdessa ottelussa täydet minuutit ja tuli vaihdosta kentälle yhdessä ottelussa. Espanjan tappioon päättyneessä neljännesvälierässä Venäjää vastaan hän epäonnistui ottelun ratkaisseen rangaistuspotkukilpailun kolmantena espanjalaislaukojana. Kesän 2021 EM-kilpailuissa Koke pelasi avauskokoonpanossa Espanjan kaikissa kuudessa ottelussa. MM-kilpailuissa 2022 hän tuli vaihdosta kentälle kahdessa ensimmäisessä ottelussa.

 Lähteet 

 Aiheesta muualla  

 FIFA Player Statistics: Koke  
 An Atletico reunion in Kaduna  

Luokka:Espanjalaiset jalkapalloilijat
Luokka:Vuonna 1992 syntyneet
Luokka:Elävät henkilöt